Imtella' Novembru 9, 2021 Studju li sar fir-Renju Unit sab li min jorqod bejn l-10 u l-11 ta' filgħaxija għandu anqas ċans li jiżviluppa problemi tal-qalb. Ir-riċerka, li kienet immexxija mit-tabib David Plans mill-Università ta' Exeter sabet li l-irqad bejn nofs il-lejl jew aktar tard iżid ir-riskju ta' problemi tal-qalb b'25% aktar. Sabet ukoll, li l-irqad qabel l-10 ta' filgħaxija iżid dan ir-riskju b'24% aktar. Skont dan l-istudju, l-irqad bejn l-10 u 11 ta' filgħaxija huwa l-ideali biex persuna tibża' kemm jista' jkun għal qalbha. Analiżi aktar fil-fond uriet li n-nisa huma l-aktar li hemm ċans li jimirdu b'qalbhom. Dan l-istudju sar fuq medda ta' sebat ijiem fost 88,026 persuna li ntgħażlu bejn l-2006 u l-2010. L-età medja tal-parteċipanti kienet ta' 61 sena. Dawk li ħadu sehem f'din ir-riċerka kellhom bejn 43 u 79 sena.